Jesusũ ha dukũ dami wakĩ taewani matu yuinũ nĩkakãwẽ.
Ana ushaxini Caná mae Galiléia anu aĩyaĩ nawaibu anu hatu merabewai Jesusũ ewa hukẽ
nũ Jesusũ tsumabu Jesusbe nukuri iabu
uva vinho akĩ netsuaibũ hawẽ ewã ha dukũtũ unãkĩ Jesus yuikĩ:
—Kukaã,
vinho ma netsuabuki.
Ana hatu bena washũwẽ— aka Jesusũ yuikĩ:
—Ewaã,
mia inũ eãnã haskas nũ xinãmaki.
Deusũ ea hatu unãmashanairã,
iriamaki— ibiaya
hawẽ ewã ha habũ hatu pimai yuikĩ:
—Matu yunuayarã,
ashũkãwẽ— hatu wa
Deus peshuni piriama judeubu haki mepanumisbuwẽ taea dĩtu betsa anu mixki xumuwã 50 kasmai 70 litro ũpash mata wati tiubus seis xumuwã shaka serea
Jesusũ uĩkĩ hatu yuikĩ:
—Ha seis mixki xumuwã tibiki ũpash manekĩ mata wakãwẽ— hatu wa xumuwã tibi mata wakĩ bupakemaibũ:
Jesusũ ana hatu yunukĩ:
—Natianã,
kẽtxawẽ beaixtabaĩ ha hatũ hatu besimai shanẽ ibu anu bushũtãkãwẽ,
hau menunã— hatu wa ma damia unãkĩ ha dayakapabu betsã beatã bushuãbu haskatã ũpash damishu unãma ha hatũ hatu besimai shanẽ ibũ metã hania bekãshu unãma ha shanẽ ibũ huni aĩyaĩ kenashũ
yuikĩ:
—Nawai taekĩ habu dukũ vinho pepa hatu ama netsui betxãtu bestia benimaibũ ana pe beshmas hatu amamisbuki.
Hakia mianã,
pepahaira arushũ ikis mĩ hatu tashnimashunaii— aka hatu inãbaunaibũ
haska wakĩ Caná Galiléia anushũ dami atimaska taewakĩ Jesusũ hawẽ kuxipa nuku uĩmakĩ taewaya hawẽ tsumabũ eskarabes ikũwãkĩ nũ taewaniki.
Hanushũ hatu haska washũtã Cafarnaum anu hawẽ ewa inũ hawẽ betsabube Jesusbe nũ bai kaxiã hiweyuabũ